CELEX: 32017R0307
Language: ro
Date: 2017-02-21 00:00:00
Title: Regulamentul de punere în aplicare (UE) 2017/307 al Comisiei din 21 februarie 2017 privind autorizarea extractului uscat de struguri Vitis vinifera spp. vinifera ca aditiv furajer pentru toate speciile de animale, cu excepția câinilor (Text cu relevanță pentru SEE. )

22.2.2017   
               
               
                  RO
               
               
                  Jurnalul Oficial al Uniunii Europene
               
               
                  L 44/1
               
            REGULAMENTUL DE PUNERE ÎN APLICARE (UE) 2017/307 AL COMISIEI
      din 21 februarie 2017
      privind autorizarea extractului uscat de struguri Vitis vinifera spp. vinifera ca aditiv furajer pentru toate speciile de animale, cu excepția câinilor
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:
      
                  (1)
               
               
                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unor astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).
               
            
                  (2)
               
               
                  În conformitate cu Directiva 70/524/CEE, extractul uscat de struguri Vitis vinifera spp. vinifera a fost autorizat fără limită de timp ca aditiv furajer pentru toate speciile de animale. Produsul respectiv a fost ulterior înscris în Registrul aditivilor pentru hrana animalelor ca produs existent, în conformitate cu articolul 10 alineatul (1) din Regulamentul (CE) nr. 1831/2003.
               
            
                  (3)
               
               
                  În conformitate cu articolul 10 alineatul (2) din Regulamentul (CE) nr. 1831/2003 coroborat cu articolul 7 din același regulament, a fost depusă o cerere pentru reevaluarea extractului uscat de struguri Vitis vinifera spp. vinifera ca aditiv în hrana tuturor speciilor de animale, cu excepția câinilor. Solicitantul a cerut ca aditivul respectiv să fie clasificat în categoria „aditivi senzoriali”. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
               
            
                  (4)
               
               
                  Autoritatea Europeană pentru Siguranța Alimentară („autoritatea”) a concluzionat în avizul ei din 20 aprilie 2016 (3) că, în condițiile propuse de utilizare în hrana animalelor, substanța în cauză nu are efecte adverse asupra sănătății animale, asupra sănătății umane sau asupra mediului. Autoritatea a concluzionat, de asemenea, că funcția extractului uscat de struguri Vitis vinifera spp. vinifera în hrana pentru animale este similară cu cea din cazul utilizării în produsele alimentare. Autoritatea concluzionase deja că, în cazul produselor alimentare, extractul uscat de struguri Vitis vinifera spp. vinifera este eficace, deoarece le intensifică mirosul și palatabilitatea. Prin urmare, concluzia respectivă poate fi extrapolată la hrana pentru animale.
               
            
                  (5)
               
               
                  Pentru a face posibil un control mai bun, ar trebui prevăzute restricții și condiții. Deoarece nu există motive de siguranță care să impună stabilirea unui conținut maxim și luând în considerare reevaluarea efectuată de către autoritate, ar trebui indicat pe eticheta aditivului un conținut recomandat. Dacă se depășește acest conținut, ar trebui indicate anumite informații pe eticheta preamestecurilor, a furajelor combinate și a materiilor prime destinate hranei pentru animale.
               
            
                  (6)
               
               
                  Concluzia autorității este că, în lipsa unor date referitoare la siguranța utilizatorilor, extractul uscat de struguri Vitis vinifera spp. vinifera ar trebui considerat ca potențial periculos pentru căile respiratorii, piele și ochi și ca sensibilizant pentru piele și căile respiratorii. În consecință, ar trebui luate măsuri de protecție adecvate. Autoritatea nu consideră că sunt necesare cerințe specifice pentru monitorizarea ulterioară introducerii pe piață. Ea a verificat, de asemenea, raportul privind metoda de analiză a aditivului în hrana pentru animale, prezentat de laboratorul de referință înființat în temeiul Regulamentului (CE) nr. 1831/2003.
               
            
                  (7)
               
               
                  Evaluarea substanței în cauză arată că sunt îndeplinite condițiile de autorizare, astfel cum sunt prevăzute la articolul 5 din Regulamentul (CE) nr. 1831/2003. În consecință, utilizarea substanței în cauză ar trebui autorizată în conformitate cu specificațiile din anexa la prezentul regulament.
               
            
                  (8)
               
               
                  Deoarece nu există motive de siguranță care să impună aplicarea imediată a modificărilor condițiilor de autorizare a substanței în cauză, este indicat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizare.
               
            
                  (9)
               
               
                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
               
            ADOPTĂ PREZENTUL REGULAMENT:
      Articolul 1
      Autorizare
      Substanța menționată în anexă, aparținând categoriei „aditivi senzoriali” și grupei funcționale „compuși aromatizanți”, este autorizată ca aditiv furajer în hrana animalelor, în condițiile stabilite în anexa respectivă.
      Articolul 2
      Măsuri tranzitorii
      (1)   Substanța specificată în anexă și preamestecurile care conțin substanța respectivă, care sunt produse și etichetate înainte de 14 octombrie 2017 în conformitate cu normele aplicabile înainte de 14 martie 2017 pot fi, în continuare, introduse pe piață și utilizate până la epuizarea stocurilor existente.
      (2)   Furajele combinate și materiile prime furajere conținând substanța specificată în anexă, care sunt produse și etichetate înainte de 14 martie 2018 în conformitate cu normele aplicabile înainte de 14 martie 2017 pot fi în continuare introduse pe piață și utilizate până la epuizarea stocurilor existente, dacă sunt destinate animalelor de la care se obțin produse alimentare.
      (3)   Furajele combinate și materiile prime furajere conținând substanța specificată în anexă, care sunt produse și etichetate înainte de 14 martie 2019 în conformitate cu normele aplicabile înainte de 14 martie 2017 pot fi în continuare introduse pe piață și utilizate până la epuizarea stocurilor existente, dacă sunt destinate animalelor de la care nu se obțin produse alimentare.
      Articolul 3
      Intrare în vigoare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 21 februarie 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 268, 18.10.2003, p. 29.
      
         (2)  Directiva 70/524/CEE a Consiliului din 23 noiembrie 1970 privind aditivii din hrana animalelor (JO L 270, 14.12.1970, p. 1).
      
         (3)  EFSA Journal 2016; 14(6):4476.
      
         ANEXĂ
         
                     Număr de identificare al aditivului
                  
                  
                     Numele titularului autorizației
                  
                  
                     Aditiv
                  
                  
                     Compoziție, formulă chimică, descriere, metodă de analiză
                  
                  
                     Specie sau categorie de animale
                  
                  
                     Vârstă maximă
                  
                  
                     Conținut minim
                  
                  
                     Conținut maxim
                  
                  
                     Alte dispoziții
                  
                  
                     Sfârșitul perioadei de autorizare
                  
               
                     mg de substanță activă/kg de furaj complet cu un conținut de umiditate de 12 %
                  
               
                     
                        Categorie: aditivi senzoriali. Grupă funcțională: compuși aromatizanți
                     
                  
               
                     2b485
                  
                  
                     —
                  
                  
                     Extract uscat de struguri
                  
                  
                     
                        Compoziția aditivului
                     
                     Extract uscat de struguri Vitis vinifera ssp. vinifera
                     
                     
                        Caracterizarea substanței active
                     
                     Amestec de extract de pieliță și semințe, astfel cum a fost definit de către Consiliul Europei (1)
                     
                     
                                 —
                              
                              
                                 ≥ 80 % polifenoli exprimați în echivalent catechin;
                              
                           
                                 —
                              
                              
                                 ≥ 60 % proantocianidine;
                              
                           
                                 —
                              
                              
                                 ≥ 0,75 %: antocianine și antocianidine;
                              
                           
                                 —
                              
                              
                                 ≤ 10 % conținut de apă.
                              
                           Număr CoE: 485
                     Număr CAS: 85594-37-2
                     FEMA 4045
                     
                        Metoda de analiză
                         (2)
                     
                     Pentru determinarea extractului uscat de struguri în aditivul pentru hrana animalelor:
                     
                                 —
                              
                              
                                 cromatografie lichidă de înaltă performanță cuplată cu detecție UV (HPLC-UV) pentru identificarea acidului galic ca fitomarker, precum și
                              
                           
                                 —
                              
                              
                                 spectrofotometrie la 280 nm pentru cuantificarea conținutului total de polifenoli, exprimat în echivalent catechin.
                              
                           
                  
                     Toate speciile de animale, cu excepția câinilor
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 Extractul uscat de struguri Vitis vinifera ssp. vinifera poate fi introdus pe piață și utilizat ca aditiv sub formă de preparat.
                              
                           
                                 2.
                              
                              
                                 Aditivul se adaugă în hrana pentru animale sub formă de preamestec.
                              
                           
                                 3.
                              
                              
                                 În instrucțiunile de utilizare a aditivului și a preamestecurilor, se precizează condițiile de depozitare și de stabilitate.
                              
                           
                                 4.
                              
                              
                                 Conținutul maxim recomandat al substanței active este de 100 mg/kg de furaj complet cu un conținut de umiditate de 12 %.
                              
                           
                                 5.
                              
                              
                                 Pe eticheta aditivului se indică următoarele:
                                 „Conținut maxim recomandat de substanță activă în furaje complete cu un conținut de umiditate de 12 %: 100 mg/kg”.
                              
                           
                                 6.
                              
                              
                                 Grupa funcțională, numărul de identificare, denumirea și cantitatea adăugată de substanță activă se indică pe eticheta preamestecurilor, a materiilor prime destinate hranei pentru animale și a furajelor combinate, dacă este depășit următorul conținut de substanță activă din furajele complete cu un conținut de umiditate de 12 %: 100 mg/kg
                              
                           
                                 7.
                              
                              
                                 Operatorii din sectorul furajelor stabilesc proceduri operaționale și măsuri organizatorice destinate utilizatorilor aditivului și ai preamestecurilor, pentru a aborda riscurile potențiale în caz de inhalare și în caz de contact cu pielea sau cu ochii. Atunci când riscurile respective nu pot fi eliminate sau reduse la minimum prin astfel de proceduri și de măsuri, aditivul și preamestecurile trebuie utilizate purtând echipament individual de protecție, inclusiv echipament de protecție respiratorie, ochelari și mănuși de protecție.
                              
                           
                  
                     14 martie 2027
                  
               
            (1)  „Natural sources of flavourings” – Raportul nr. 2 (2007)
         
            (2)  Detaliile metodelor de analiză sunt disponibile la următoarea adresă a Laboratorului de referință: https://ec.europa.eu/jrc/en/eurl/feed-additives/evaluation-reports